**UNIVERZITET U SARAJEVU**

**MEDICINSKI FAKULTET**

Na osnovu člana 137. Zakona o visokom obrazovanju („Službene novine Kantona Sarajevo“ broj:33/17, 35/20, 40/20 i 39/21), članova 110. i 111. Statuta Univerziteta u Sarajevu, te Odluke Nastavno-naučnog vijeća Univerziteta u Sarajevu- Medicinskog fakulteta, broj:01-4-TK-5767/21 od 10.09.2021.godine, Univerzitet u Sarajevu-Medicinski fakultet, objavljuje

**JAVNI KONKURS**

 **ZA IZBOR DEKANA**

**UNIVERZITETA U SARAJEVU-MEDICINSKOG FAKULTETA**

Dekan Univerziteta u Sarajevu- Medicinskog fakulteta se bira na mandatni period od četiri godine sa mogućnošću još jednog uzastopnog izbora.

Kandidat za dekana mora ispunjavati sljedeće uvjete:

1. Da je izabran u nastavno zvanje, zvanje redovnog profesora ili vanrednog profesora ili docenta na Univerzitet u Sarajevu-Medicinskom fakultetu,
2. Da je u radnom odnosu u punom radnom vremenu sa Univerzitetom u Sarajevu- Medicinskim fakultetom ili da je u radnom odnosu u ustanovi koja predstavlja nastavnu bazu Univerziteta u Sarajevu - Medicinskog fakulteta u skladu sa Zakonom o visokom obrazovanju („Službene novine Kantona Sarajevo“ broj:33/17, 35/20, 40/20 i 39/21),
3. Da nije član Upravnog odbora Univerziteta u Sarajevu,
4. Da nije politički angažiran u stranačkom rukovodstvu, zakonodavnoj, izvršnoj ili sudskoj vlasti bilo kojeg nivoa.

**Kandidati uz prijavu trebaju priložiti:**

1. Biografiju (CV), datiranu i potpisanu od strane kandidata,
2. Opis naučnog i stručnog rada,
3. Program rada za mandatni period,
4. Uvjerenje o radnom odnosu,
5. Odluku o posljednjem izboru u akademsko zvanje,
6. Potpisane i ovjerene izjave od strane nadležne općinske službe kojima kandidat potvrđuje:

a). Da nije član Upravnog odbora Univerziteta,

b). Da nije politički angažiran u stranačkom rukovodstvu, zakonodavnoj, izvršnoj ili sudskoj vlasti bilo kojeg nivoa.

Tražena dokumentacija se prilaže u originalu ili ovjerenoj fotokopiji.

Konkurs se objavljuje u dnevnom listu „Oslobođenje“, web. stranci Fakulteta i web. stranici Univerziteta.

Rok za prijavu je 15 dana od dana objavljivanja konkursa.

Prijave se dostavljaju **putem pošte** na adresu Univerzitet u Sarajevu-Medicinski fakultet, Čekaluša 90. 71000 Sarajevo.

Prijave se dostavljaju u zatvorenoj koverti, sa naznakom PRIJAVA ZA KONKURS ZA IZBOR DEKANA – ZA KOMISIJU

Nepotpune i neblagovremene prijave se neće uzeti u razmatranje.